gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3750, del 16-05-2000 (2000/3647)

Informació pública dels projectes de reparcel·lació i urbanització per al desenvolupament del sector del sòl urbanitzable Pou Roig, sector 19.
----------------------------------------------------------------------------------------------------------------------------------------------

### Dades del document

Número de DOGV
:   3750

Data del DOGV
:   16-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3647


Organisme emissor
:   Ajuntament de Calp

Tipus de document
:   Anunci

Informació pública dels projectes de reparcel·lació i urbanització per al desenvolupament del sector del sòl urbanitzable Pou Roig, sector 19. [2000/Q3647]
  
Mitjançant el Decret de l'Alcaldia Presidència de l'Ajuntament de Calp, amb data 27 de març de l'any 2000, es va dictar la resolució següent:
  
Primer
  
Sotmetre a informació pública els projectes següents, redactats per l'arquitecte José Romero Zapater, necessaris per al desenvolupament del sòl urbanitzable anomenat Pou Roig, sector 19.
  
- Projecte de reparcel·lació.
  
- Projecte d'urbanització.
  
Segon
  
Aquesta informació pública s'efectuarà per un període de 20 dies, mitjançant l'anunci en un diari d'informació general editat a la Comunitat i simultàniament en el Diari Oficial de la Generalitat Valenciana, i s'adverteix de la possibilitat de formular al·legacions.
  
Tercer
  
Atés que l'agent urbanitzador seleccionat no acredita disposar de la totalitat dels terrenys afectats a l'àmbit que es planteja, efectuar l'avís als titulars cadastrals establit en l'article 46.3 de la Llei Reguladora de l'Activitat Urbanística, i s'adverteix igualment de la possibilitat de formular al·legacions, en el termini de 20 dies. Aquest avís es practicarà mitjançant una notificació personal.
  
Quart
  
Sol·licitar al registrador de la propietat de Calp que emeta el corresponent certificat registral de domini i càrregues i si apareixen titulars de drets no tinguts en compte al projecte de reparcel·lació, notificar-los aquest decret, i concedir-los, d'acord amb el que s'estableix en l'article 69.1.c de la Llei Reguladora de l'Activitat Urbanística Valenciana, un termini d'audiència de 10 dies abans de l'aprovació definitiva.
  
Cinqué
  
L'expedient es podrà consultar als serveis tècnics de l'Ajuntament de Calp, els dies laborables de 09.00 a 14.00 hores.
  
Sisé
  
Una vegada concloses les operacions anteriors caldrà emetre el corresponent informe tècnic amb caràcter previ a l'adopció de l'oportú acord plenari.
  
Seté
  
Remetre l'avantprojecte d'enllaç a distint nivell de l'accés nord a la CN-332, avinguda de la Generalitat i polígon industrial del Pou Roig a la Demarcació de Carreteres de l'Estat, Unitat de Carreteres d'Alacant, amb la finalitat que manifeste la seua conformitat o indique les correccions necessàries per a poder procedir-ne a la publicació i posterior aprovació.
  
Cosa que es fa pública en compliment del que s'estableix en els articles 43 i 69 de la vigent Llei Reguladora de l'Activitat Urbanística Valenciana.
Diari Oficial de la Generalitat Valenciana


Sumari del DOGV 3749, del 15-05-2000 (2000/3472)

Informació pública de l'aprovació definitiva del programa d'actuació integrada per al desenvolupament i l'execució de l'àrea denominada L'Hort de Barral i el pla de reforma interior.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3472


Organisme emissor
:   Ajuntament de Paiporta

Tipus de document
:   Anunci

Informació pública de l'aprovació definitiva del programa d'actuació integrada per al desenvolupament i l'execució de l'àrea denominada L'Hort de Barral i el pla de reforma interior. [2000/M3472]
  
Per acord plenari de data 13 d'abril de 2000, s'aprova definitivament el programa d'actuació integrada per al desenvolupament i l'execució de l'àrea denominada L'Hort de Barral i el pla de reforma interior.
  
Així mateix, se sotmet a informació pública, per termini de 20 dies hàbils, el projecte de reparcel·lació, el qual quedarà aprovat definitivament si en el mencionat termini no s'interposen al·legacions. Igualment, s'acorda seleccionar com a agents urbanitzadors de la indicada actuació urbanística la senyora María Ángeles Dalmau Tarazona i sis més, amb les condicions establides en els articles 29 i 30, cosa que comporta l'adjudicació provisional del programa.
  
Cosa que es fa pública en compliment i amb els efectes del que disposa l'article 59, paràgraf 3, de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3761, del 31-05-2000 (2000/4049)

Notificació als interessats de la resolució de l'expedient administratiu de desnonament, per manca de pagament.
---------------------------------------------------------------------------------------------------------------

### Dades del document

Número de DOGV
:   3761

Data del DOGV
:   31-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4049


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la resolució de l'expedient administratiu de desnonament, per manca de pagament. [2000/X4049]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, la resolució de desnonament administratiu per manca de pagament.
  
Els interessats, per a coneixement i constància del contingut íntegre de l'expedient podran comparèixer a les oficines de l'Institut Valencià d'Habitatge, SA, en l'Avgda. de la Plata núm. 50-baix de València, en horari de 9 a 13 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient: V-DAFP-59/1994
  
Codi de l'habitatge: 8849614303
  
Adreça: c/ Lepant núm. 13, pta. 4
  
Població: Sollana
  
Adjudicatari: Susana Corts Magraner.
  
Règim: arrendament
  
Data Resolució:18.12.1995
Diari Oficial de la Generalitat Valenciana


Sumari del DOGV 3693, del 22-02-2000 (2000/978)

ORDRE de 2 de febrer de 2000, del conseller d’Obres Públiques, Urbanisme i Transports, sobre delegació de determinades atribucions.
-----------------------------------------------------------------------------------------------------------------------------------

### Dades del document

Número de DOGV
:   3693

Data del DOGV
:   22-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/978


Data del document
:   02-02-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * Conselleria Obres Públiques, Urbanisme i Transports
    * delegació de poders
    * administració regional
    * competència administrativa

ORDRE de 2 de febrer de 2000, del conseller d'Obres Públiques, Urbanisme i Transports, sobre delegació de determinades atribucions. [2000/X978]
  
Fent ús de les facultats que em confereixen els articles 68.1 i 35 de la Llei 5/1983, de 30 de desembre, de Govern Valencià, i considerant convenient delegar determinades atribucions en el titular de la Secretaria General,
  
ORDENE
  
Article 1
  
Delegar en el secretari general la competència següent:
  
- Dictar resolucions sobre l'aprovació i disposició de les despeses imputables al programa pressupostari del Centre de Desenvolupament Marítim de la Generalitat Valenciana que per la seua naturalesa i quantia estiguen excloses de fiscalització prèvia, i exercir les facultats ordinàries en matèria de contractació administrativa, respecte dels contractes menors de la seua competència, qualificats i regulats com a tals en l'article 16, següents i concordants, de la Llei 8/1995, de 29 de desembre, de la Generalitat Valenciana, de Mesures Fiscals, Administratives i d'Organització de la Generalitat Valenciana.
  
Article 2
  
La delegació d'atribucions que es disposa en aquesta ordre, no serà obstacle perquè el conseller d'Obres Públiques, Urbanisme i Transports puga advocar el coneixement i resolució de tots els assumptes que considere oportuns; així mateix podrà revocar-la en qualsevol moment, de conformitat amb el que estableix l'article 68.5 de la Llei 5/1983, de 30 de desembre, de Govern Valencià.
  
Article 3
  
Les resolucions que es dicten en virtut de la delegació conferida per aquesta ordre posaran fi a la via administrativa, de conformitat amb el que estableixen els articles 13.4 i 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 4
  
Sempre que es faça ús de la delegació de funcions contingudes en aquesta ordre, s'haurà de fer constar aquesta circumstància en la resolució adoptada, segons estableixen l'article 68.6 de la Llei 5/1983, de Govern Valencià, i l'article 13.4 de l'esmentada Llei 30/1992.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 2 de febrer de 2000
  
El conseller d'Obres Públiques, Urbanisme i Transports,
Diari Oficial de la Generalitat Valenciana


Sumari del DOGV 3818, del 21-08-2000 (2000/6842)

Informació pública del projecte d'urbanització del sector 3 del polígon industrial.
-----------------------------------------------------------------------------------

### Dades del document

Número de DOGV
:   3818

Data del DOGV
:   21-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6842


Organisme emissor
:   Ajuntament de Bocairent

Tipus de document
:   Anunci

Informació pública del projecte d'urbanització del sector 3 del polígon industrial. [2000/F6842]
  
Presentat per la mercantil Proyexva, SL, el projecte d'urbanització del sector 3 del polígon industrial, aquesta Alcaldia, en Decret de data 28 de juliol de 2000, ha resolt sotmetre'l a informació pública, cosa que s'anuncia per tal que en el termini de 20 dies hàbils, comptats des de l'endemà de la publicació en el Diari Oficial de la Generalitat Valenciana, s'hi puguen formular al·legacions, conforme estableix l'article 46 de la Llei 6/1994, de 10 de novembre, de la Generalitat Valenciana, Reguladora de l'Activitat Urbanística, per remissió de l'article 139 del Reglament de Planejament de la Comunitat Valenciana.
Diari Oficial de la Generalitat Valenciana


Sumari del DOGV 3723, del 04-04-2000 (2000/2419)

RESOLUCIÓ de 17 de gener de 2000, del conseller d'Obres Públiques, Urbanisme i Transports, que fa referència a l'execució de la sentència número 693, de 5 de juliol de 1993.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3723

Data del DOGV
:   04-04-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/2419


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 17 de gener de 2000, del conseller d'Obres Públiques, Urbanisme i Transports, que fa referència a l'execució de la sentència número 693, de 5 de juliol de 1993. [2000/S2419]
  
La Sala Contenciosa Administrativa del Tribunal Superior de Justícia de la Comunitat Valenciana, secció primera, ha vist el recurs número 01/1291/1989, promogut per Dolores i Carmen Rocafull Vidal i Rosario Vidal Puchades, contra la resolució de la Conselleria d'Obres Públiques, Urbanisme i Transports per la qual es desestima el recurs de reposició interposat contra una altra de 28 de desembre de 1988, sobre aprovació definitiva del Pla General d'Ordenació Urbana de València, s'ha dictat la sentència número 693 de 5 de juliol de 1993, la part dispositiva de la qual diu així:
  
«Decisió
  
Que estimant com parcialment estimem el recurs contenciós administratiu formulat per Dolores i Carmen Rocafull Vidal i Rosario Vidal Puchades, contra la resolució de 28 de desembre de 1988, del conseller d'Obres Públiques, Urbanisme i Transports de la Generalitat Valenciana, per la qual s'aprova definitivament el Pla General d'Ordenació Urbana de València, hem de declarar i declarem ser contrària a dret l'esmentada resolució, en l'aspecte que estableix el present recurs, que anul·lem, consistent en la determinació que afecta la finca dels actors, situada a l'avinguda d'Ausiàs March, cantonada amb el carrer de Benifaió de la Valldigna, destinada segons el pla a equipament escolar. Tot això sense fer expressa imposició de les costes causades. I amb desestimació de la resta de motius del recurs.»
  
Vista la Sentència d'11 de novembre de 1999, de la Secció Cinquena, de la Sala Contenciosa Administrativa del Tribunal Suprem, dictada en el recurs de cassació número 7.221/1993, per la qual s'acorda:
  
«Que hem de declarar i declarem que no pertoca el recurs de cassació número 7.221/1993, i condemnem el recurrent a pagar les costes d'aquest.»
  
Per això, aquesta Conselleria d'Obres Públiques, Urbanisme i Transports, de conformitat amb el que estableixen els articles 103 i següents de la Llei Reguladora de la Jurisdicció Contenciosa Administrativa, estableix que es complisca en els seus propis termes l'expressada sentència ferma número 693, de 5 de juliol de 1993, del Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 3741, del 03-05-2000 (2000/2755)

Informació pública del depòsit de l'acta de constitució i dels estatuts de l'organització professional denominada Asociación para la Investigación i el Desarrollo de la Industria, los Servicios y el Comercio (SERINCO).
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2755


Organisme emissor
:   Conselleria d'Ocupació

Tipus de document
:   Anunci

Informació pública del depòsit de l'acta de constitució i dels estatuts de l'organització professional denominada Asociación para la Investigación i el Desarrollo de la Industria, los Servicios y el Comercio (SERINCO). [2000/Q2755]
  
En compliment del que indica la normativa legal sobre depòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi estableix, es fa públic que han sigut depositats en aquesta oficina, adscrita a la Direcció General de Treball i Seguretat Laboral, l'acta de constitució i els estatuts de l'organització professional denominada Asociación para la Investigación i el Desarrollo de la Industria, los Servicios y el Comercio (SERINCO), l'àmbit territorial de la qual se circumscriu a la Comunitat Valenciana, i el professional comprén les persones físiques o jurídiques amb plenitud de drets i d'obligacions que, d'alguna manera, tinguen interés a servir-la i que, voluntàriament, hi sol·liciten l'afiliació, sent les persones que signen l'acta de constitució la senyora Juana Trilles Barreda, el senyor Domingo Gil Fabregat i altres.
Diari Oficial de la Generalitat Valenciana


Sumari del DOGV 3728, del 11-04-2000 (2000/2644)

Concurs número 2000/20. Subministrament de material mòbil, sèrie 4000, per a la línia T-5 del metro de València.
----------------------------------------------------------------------------------------------------------------

### Dades del document

Número de DOGV
:   3728

Data del DOGV
:   11-04-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/2644


Data del document
:   31-03-2000

Organisme emissor
:   Ferrocarrils de la Generalitat Valenciana

Tipus de document
:   Concurs

Anàlisi jurídica

 Descriptors 

:   * València
    * metre
    * contracte de subministraments

Concurs número 2000/20. Subministrament de material mòbil, sèrie 4000, per a la línia T-5 del metro de València. [2000/Q2644]
  
Resolució de 31 de març de 2000, de l'entitat pública Ferrocarrils de la Generalitat Valenciana (FGV), per la qual s'anuncia la licitació del següent concurs per procediment obert:
  
Expedient: 2000/20.
  
Títol: subministrament de material mòbil, sèrie 4000, per a la línia T-5 del metro de València.
  
Fiança provisional: 2% de l'import de l'oferta.
  
Informació: el plec de clàusules administratives particulars i la resta de documentació estaran a la disposició de les empreses interessades de 09.00 a 14.00 hores, els dies laborables, a la seu social de FGV, Departament de Compres i Contractació, situat en la partida de Xirivelleta, s/n, codi postal 46072, València. Telèfon: 08 881 29 82.
  
Proposicions i documentació: les proposicions dels licitadors, segons estableix el corresponent plec de clàusules administratives particulars, constaran de tres sobres:
  
1. Documentació general per a la licitació del concurs per al subministrament de material mòbil, sèrie 4000, per a la línia T-5 del metro de València.
  
2. Referències tècniques per a l'admissió al concurs de subministrament de material mòbil, sèrie 4000, per a la línia T-5 del metro de València.
  
3. Proposició econòmica i programa de treballs per al concurs de subministrament de material mòbil, sèrie 4000, per a la línia T-5 del metro de València.
  
Els sobres s'hauran de presentar tancats i firmats, i en la coberta s'haurà de fer constar el respectiu contingut, el títol de l'expedient a la licitació del qual es concorre, el número de l'expedient i el nom de licitador. Les ofertes es formularan, així mateix, de conformitat amb el model previst en el citat plec.
  
Lloc i termini de recepció: totes les proposicions s'hauran de presentar en mà, i no s'admetran les proposicions remeses per correu, a les mateixes dependències consignades per a l'examen de la documentació referida a aquest concurs, fins a les 14.00 hores del dia 15 de juny de 2000.
  
Lloc i data d'obertura de pliques: l'acte públic d'obertura de les proposicions admeses tindrà lloc a la seu de FGV, a les 11.00 hores del dia 23 de juny de 2000.
  
Les despeses de publicació d'aquest anunci i les que origine el concurs seran a càrrec de l'adjudicatari.
  
València, 31 de març de 2000.- El director gerente: Jorge García Bernia.
Diari Oficial de la Generalitat Valenciana


Sumari del DOGV 3886, del 27-11-2000 (2000/9459)

RESOLUCIÓ de 21 de novembre de 2000, del rector de la Universitat d'Alacant, per la qual se cita els interessats en el procediment administratiu de referència a comparéixer en la via jurisdiccional.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3886

Data del DOGV
:   27-11-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/9459


Organisme emissor
:   Universitat d'Alacant

Tipus de document
:   Resolució

RESOLUCIÓ de 21 de novembre de 2000, del rector de la Universitat d'Alacant, per la qual se cita els interessats en el procediment administratiu de referència a comparéixer en la via jurisdiccional. [2000/F9459]
  
El Jutjat Contenciós Administratiu número 3 d'Alacant ha reclamat a aquesta universitat l'expedient referit al procediment que es descriu:
  
Recurrent: Rosa Ana Mafé Sastre.
  
Interessats: les persones que han participat en el tercer exercici (aplicacions Office 2000: Word, Excel i Access) de les proves selectives convocades per a l'ingrés en l'escala auxiliar d'aquesta universitat mitjançant el procediment de concurs oposició, convocades per la Resolució del rector d'aquesta universitat de 4 d'abril de 2000 (DOGV de 7 d'abril).
  
Descripció: recurs contenciós administratiu interposat contra la Resolució de 12 de setembre de 2000, del rector de la Universitat d'Alacant, per la qual desestima el recurs d'alçada formulat per la interessada contra l'acord del tribunal qualificador de les referides proves, de 21 de juliol de 2000, publicat el 22 de juliol de 2000.
  
Referència del tribunal: recurs contenciós administratiu número 200/2000.
  
D'acord amb el que s'estableix en l'article 49 de la Llei Reguladora de la Jurisdicció Contenciosa Administrativa, s'acorda remetre al Jutjat Contenciós Administratiu número 3 d'Alacant l'expedient administratiu de referència i citar els interessats en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu número 3 d'Alacant. Es fa constar, no obstant això, que la Universitat d'Alacant, representada pel lletrat nomenat a l'efecte, compareix en aquest recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3812, del 10-08-2000 (2000/6626)

Informació pública del projecte de reparcel·lació de la UEB-2.
--------------------------------------------------------------

### Dades del document

Número de DOGV
:   3812

Data del DOGV
:   10-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6626


Organisme emissor
:   Ajuntament de Banyeres de Mariola

Tipus de document
:   Anunci

Informació pública del projecte de reparcel·lació de la UEB-2. [2000/F6626]
  
Presentat per la mercantil Inmobiliarias y Contratas, SA, registre d'entrada número 3.177, el projecte de reparcel·lació de la UEB-2, aquesta Alcaldia Presidència, en el Decret de data 17 de juliol de 2000, ha resolt sotmetre'l a informació pública, cosa que s'anuncia perquè en el termini de 20 dies hàbils, comptats des de l'endemà de la publicació en el Diari Oficial de la Generalitat Valenciana, s'hi puguen formular al·legacions, conforme estableix l'article 46, per remissió del 69, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.